Greek loan of wheat
Material: papyrus
Place: Pathyrites
Categories: Vertrag
Darlehen
Getreide
ἔτους λθ Χοίαχ ιβ ἐν Παθύρει ἐπὶ Σαρα
πίωνος ἀγορανόμου ἐδάνεισεν
Ἀπολλωνίαι Πτολεμαίου τοῦ Ἑρμοκράτου
Κυρηναίαι μετὰ κυρίου τοῦ ἑαυτῆς
ἀνδρὸς Δρύτωνος τοῦ Παμφίλου Κρητὸς
τῶν τοῦ ἐπιτάγματος ἱππάρχου
ἐπʼ ἀνδρῶν καὶ διαδόχων Ἀπολλωνίωι
Ἀπολλοδότου τῶι καὶ Ψεννήσει Ἁρσιήσιος
Πέρσηι τῆς ἐπι[γ]ονῆς καὶ Ἡραίδι Πτολε
μαίου τῆι καὶ Τίσρει Παοῦτος Περσίνηι
μετὰ κυρίου τοῦ ἑαυτῆς ἀνδρὸς Ἀπολλω
νίου τοῦ προγεγραμμένου πυρῶν ἀρτάβας
τριάκοντα πέντε ἄτοκα· τὸ δάνειον
τοῦτο ἀποδότωσαν οἱ δεδανεισμένοι
Ἀπολλωνίαι ἐμ μηνὶ Παχὼν [τ]οῦ λθ 
πυρὸν νέον καθαρὸν ἄδολον ἀπ[οκ]αθεσ
τάμενον εἰς οἶκ[ο]ν πρὸς αὐτ[ὴν ἰδ]ίοις
ἀνηλώμασιν μέτρωι ὧι καὶ παρείληφαν
πρὸς τὸ κθ-χ· ἐὰν δὲ μὴ ἀποδῶσ[ι]ν ἐν τῶι
ὡρισμένωι χρόνωι ἀποτεισάτωσαν
παραχρῆμα ἡμι[ό]λιον τὴν ἐσο[μ]ένην
ἐν τῆι ἀγορᾶι τιμήν·  ἔγγυοι ἀλλήλων
εἰς ἔκτεισιν τῶν διὰ τοῦ δανείου
πάντων οἱ δεδανισμένοι·  ἡ δὲ πρᾶξις
ἔστω Ἀπολλωνία[ι] ἐξ ἀμφοτέρων τῶν
δεδανισμένων καὶ ἐξ ἑνὸς καὶ ἑκάστου
αὐτῶν καὶ ἐξ οὗ ἐὰν αἱρῆται καὶ ἐκ τῶν
ὑπαρχόντων αὐτοῖς πάντων καθά
περ ἐγ δίκης.
Ἄρειος ὁ παρὰ Σαραπίωνος κεχρη
ἀπόδοσις
ἐν τῷ λθ
ἔτους λθ Χοίαχ ιβ δάνειον Ἀπολλωνίας
πρὸς Ψεννῆσιν  ἀρ λε
καὶ Τίσριν γυ αὐ